जहां बाक़ी के चाय बागान मिट्टी और पौधों की मदद से बेहतरीन चाय पैदा करते हैं, वहीं मकाईबाड़ी इसके लिए जन्नत की तरफ़ निहारता है. मकाईबाड़ी में धरती और ब्रह्मांड के दूसरे ग्रहों की चाल के हिसाब से चाय तैयार की जाती है. ये काम मार्च से अक्टूबर के बीच होता है. वैदिक मंत्र का जाप मार्च में पड़ने वाली पूर्णमासी से इसकी शुरुआत होती है. माना जाता है कि जब ज्वार आता है तो पौधों में पानी की मात्रा कम हो जाती है. मकाईबाड़ी के लोग मानते हैं कि हवा में उस वक़्त ज़्यादा ऑक्सीजन होती है. इस दौरान आबो-हवा में ऊर्जा ज़्यादा होती है. इसकी वजह से नरम और चिकनी चाय की पत्तियां तैयार होती हैं.